ทางหลวงแจกแผนที่แนะนำเส้นทางช่วงสงกรานต์
กรมทางหลวงแจกแผนที่แนะนำเส้นทางในช่วงเทศกาลสงกรานต์ เพื่ออำนวยความสะดวกแก่ประชาชน&nbsp;
5 เม.ย. 2553

กรมทางหลวงแจกแผนที่แนะนำเส้นทางในช่วงเทศกาลสงกรานต์ เพื่ออำนวยความสะดวกแก่ประชาชน 
นายวีระ  เรืองสุขศรีวงศ์  อธิบดีกรมทางหลวง เปิดเผยว่า ในเทศกาลสงกรานต์ปี 2553 ซึ่งคาดว่าจะมีประชาชนเดินทางไปต่างจังหวัดเป็นจำนวนมาก ดังนั้น เพื่อเป็นการอำนวยความสะดวกแก่ประชาชนในการเดินทางกรมทางหลวงจึงได้จัดพิมพ์ แผนที่แนะนำเส้นทางการเดินทาอย่างสะดวกและปลอดภัยในเทศกาลสงกรานต์ขึ้นจำนวน 50,000  ชุดซึ่งในแผนที่จะประกอบไปด้วย แผนที่การเดินทาง แผนที่แสดงเส้นทางเลี่ยงเส้นทางลัดในการเดินทาง  ซึ่งจะมีประโยชน์อย่างยิ่งสำหรับผู้เดินทางซึ่งผู้ที่สนใจสามารถติดต่อรับแผนที่แนะนำเส้นทางการเดินทาอย่างสะดวกและปลอดภัย ในช่วงเทศกาลสงกรานต์ ได้ที่สำนักงานประชาสัมพันธ์กรมทางหลวง ถนนศรีอยุธยา เขตราชเทวี กรุงเทพฯ หรือที่สำนักทางหลวง สำนักงานทางหลวง แขวงการทาง สำนักงานบำรุงทาง ทั่วประเทศ หรือสามารถสอบถามรายละเอียดได้ที่ สายด่วนกรมทางหลวง 1586 
นอกจาก การแจกแผนที่แนะนำเส้นทางการเดินทางอย่างสะดวกและปลอดภัยแล้วกรมทางหลวงยังจัดตั้งศูนย์ ประสานงานกรมทางหลวง จำนวน 124 ศูนย์ และจุดบริการทั่วประเทศจำนวน 224 แห่งเพื่ออำนวยความสะดวกและปลอดภัยแก่ผู้เดินทางบนทางหลวง ระหว่างวันที่ 9 – 19 เม.ย. 2553 ตลอด24 ชั่วโมง